Din (אתר אינטרנט)

דין - עורכי דין ומידע משפטי בישראל הוא אתר אינטרנט בעברית, העוסק בתחומי המשפט. בשנת 2021, שינה האתר את כתובתו במסגרת מיתוג מחדש, מ-LawGuide.co.il ל-din.co.il.

אודות האתר
האתר הוקם בשנת 2007. באתר כ-20,000 דפי תוכן ותקצירי פסיקה במגוון תחומים, המציעים לגולשי האתר דרכים לפתרון בעיות משפטיות ומימוש זכויות.

בשנת 2020, ציין מעריב את האתר כבין "חמשת האתרים שיעזרו לכם לפתור בעיות משפטיות און ליין" ואתר וואלה! NEWS מנה אותו בין אתרי הייעוץ המשפטי לקבלת ייעוץ משפטי בחינם. כך גם בעיתון גלובס.

האתר כולל פורומים לפי תחומי משפט שונים, באמצעותם מקבל הציבור מענה לשאלותיו מכ-250 עורכי דין. האתר כולל גם מדריכים משפטיים, תקצירי פסקי דין, מגזין משפטי, מאגר חוזים וטפסים וערוץ וידאו משפטי. תשובות מהפורומים מצוטטות רבות בעיתונות.

באתר קיים מאגר גדול של שאלות ותשובות. קהילת עורכי הדין המספקים תשובות בהתאם לתחום עיסוקם יצרה מאגר תשובות מקיף, הכולל אינפורמציה רלוונטית לכלל גולשי האתר, ומאפשרת לקבל מענה מקצועי באופן אנונימי. בין עורכי הדין באתר אליעד שרגא, ראובן ליפקין, אוריאל זעירא, אהוד פאי ועוד.

לאתר יש הסכמי שיתוף פעולה לשימוש בתוכן חדשותי משפטי שהוא יוצר, עם וואלה! NEWS, מעריב, אתר N12, כלכליסט, מאקו וספורט5.

קישורים חיצוניים

הערות שוליים

אתרי חדשות ישראליים
אתרי אינטרנט משפטיים ישראליים
אתרים מבוססי תוכן משתמש